作者:元稹
標題:三月三十日程氏館餞杜十四歸京
內容:江春今日盡，程館祖筵開。我正南冠縶，君尋北路回。謀身誠太拙，從宦苦無媒。處困方明命，遭時不在才。逾年長倚玉，連夜共銜杯。涸溜沾濡沫，餘光照死灰。行看鴻欲翥，敢憚酒相催。拍逐飛觥絕，香隨舞袖來。消梨拋五遍，娑葛fg三臺。已許尊前倒，臨風淚莫頹。